Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 342/14/2202	Galanta, 10.7.2014
EEČ : 2-17-214-2014

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v presne nezistenej dobe od 19.20 hod dňa 23. 04. 2014 do 04.30 hod dňa 24. 04. 2014 za pomoci nožíka nezisteným spôsobom otvoril vchodové dvere vedúce do obytného bloku číslo 991/41 na ulici XXXXX mesta XXXXX, odkiaľ prešiel na 1. (prvé) poschodie a tu pomocou skrutkovača vypáčil stredné vstupné dvere vedúce do bytu garsónky (patriacej XXXXX XXXXX), čím sa dostal do priestorov bytu, kde následne v kuchyni zapálil rôzne dokumenty dôsledkom čoho spálil aj domáci mixér v hodnote 20,- Eur (patriaci XXXXX), ďalej prešiel do priestorov kúpeľni, tam pustil vodu a následne z bytu odcudzil televízor značky Samsung, model UE32F5000AW, typové označenie UE32F5000 zakúpený v mesiaci október roku 2013 za sumu 300,- Eur, 5 prsteňov z bieleho kovu v hodnote najmenej 150,- Eur, 1 pár náušníc z bieleho kovu v hodnote najmenej 50,- Eur, 1 kus retiazka z bieleho kovu zakúpená v roku 2012 za sumu 185,- Eur (patriace XXXXX), čím vznikla nájomcovi XXXXX, nar. XXXXX celková škoda odcudzením vo výške najmenej 685,- Eur a škoda poškodením najmenej 20,- Eur, a vlastníkovi nehnuteľnosti XXXXX XXXXX, nar. XXXXX spôsobil škodu poškodením vo výške najmenej 980,- Eur.

lebo je trestné stíhanie neprípustné podľa § 9 odsek 1 písmeno d

Odôvodnenie:
Poverený príslušník Okresného riaditeľstva PZ v XXXXX, Obvodného oddelenia PZ XXXXX uznesením č. ORP-XXXXX zo dňa 24.04.2014 začal v zmysle § 199 ods. 1 Trestného poriadku trestné stíhanie a uznesením zo dňa 25.04.2014 podľa § 206 ods. 1 Trestného poriadku vzniesol obvinenie XXXXX za prečin krádeže podľa § 212 ods. 2 písm. a) Trestného zákona, prečin porušovania domovej slobody podľa § 194 ods. 1 Trestného zákona a prečin poškodzovania cudzej veci podľa § 245 ods. 1 Trestného zákona na tom skutkovom a právnom základe, ako je to uvedené vo výrokovej časti tohto uznesenia.

V priebehu vyšetrovania sa obvinený XXXXX k spáchaniu skutku priznal a oľutoval ho. Následne pri zabezpečovaní správ na obvineného bolo zo správy Mesta XXXXX zistené, že obvinený XXXXX, nar. XXXXX, rod. číslo XXXXX dňa 29.04.2014 zomrel, čo potvrdil Matričný úrad mesta XXXXX zaslaním oznámenia o úmrtí.

	Podľa ustanovenia § 215 ods.1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

	Podľa § 9 ods.1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.

	Pretože obvinený XXXXX dňa 29. 04.2014 zomrel, bolo potrebné trestné stíhanie v zmysle § 215 ods.1 písm. d/ Trestného poriadku  zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka